На основу члана. 2 и члана 6.став.3 и 4 Одлуке о распуштању Скупштине Града Врања и образовању привременог органа града Врања („Сл.гласник РС“, број:94/23), члана 25. Пословника о раду привременог органа града Врања („Сл. гласник града Врања“ број 21/23**),** Привремени орган града Врања, на седици одржаној дана: 06.11.2023. године, доноси

**РЕШЕЊЕ**

**О ОБРАЗОВАЊУ И ИМЕНОВАЊУ ПРЕДСЕДНИКА И ЧЛАНА КОМИСИЈЕ ЗА АДМИНИСТРАТИВНО ПРАВНА ПИТАЊА ИМЕНОВАЊЕ И РАДНО ПРАВНИ СТАТУС ПРИВРЕМЕНОГ ОРГАНА ГРАДА ВРАЊА**

 **Члан 1.**

Овим решењем образује и именују се председник и чланови радног тела привременог органа града Врања – Комисија за административно-правна питања, именовање и радно правни статус. (у даљем тексту Комисија);

Чланови радног тела именују се из реда члана Привременог органа и грађана.

**Члан 2**

ИМЕНУЈУ СЕ:

1. Горан Николић из Врања, за председника комисије, из реда Привременог органа;
2. Мирослав Нешић из Врања, за члана комисије, из реда грађана;
3. Бојан Костић из Врања, за члана комисије, из реда грађана;
4. Драган Јањић из Врања, за члана комисије, из реда грађана;
5. Мартин Ђорђијевић из Врања, за члана комисије, из реда грађана.

 **Члан 3.**

Председник и чланови комисије образују се за разматрање појединих питања из делокруга привременог органа града Врања, доноси појединачке акте о коефицијентима плата, накнада и друга примања привременог ограна, секретара и заменика секретара, као и лица постављена у органима града, одлучује о правима изабраних и постављених лица по престанку мандата у органима града, доноси појединачне акте које се односе на плате, додатке на плате, накнаде и остала примања, може вршити друге послове и одлуке у складу са одлукама из надлежности привременог органа.

**Члан 4.**

 Председеник и чланови комисије привременог органа града Врања именују се на период док траје мандат Привременог органа града.

**Члан 5.**

 Решење ступа на снагу даном доношења и објавиће се у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА**

**дана:06.11.2023, број:06-246/1/2023-10**

 **ПРЕДСЕДНИК,**

 **др Слободан Миленковић,с.р.**

**Тачност преписа оверава: Секретар привременог органа,**

 **Јелена Пејковић**

На основу члана 46. став 1.Закона о планирању и изградњи (''Службени гласник Републике Србије'', број 72/09 и 81/09-исправка 64/10-УС, 24/11, 121/12, 42/13-УС, 50/13-УС, 98/13-УС,132/14, 145/14, 83/18, 31/19, 37/19-др.Закон , 9/20 ,52/21 и 62/23), члана 25. Пословника Привременог органа града Врања, („Службени гласник града Врања“, број: 21/23) Привремени орган на седници одржаној:06. 11.2023. године

**О Д Л У К У**

**О ИЗРАДИ ПЛАНА ДЕТАЉНЕ РЕГУЛАЦИЈЕ ВЕТРОЕЛЕКТРАНЕ “ВРАЊЕ“ НА ТЕРИТОРИЈИ ГРАДА ВРАЊА**

**Члан 1.**

 Приступа се изради Плана детаљне регулације ветроелектране„Врање“ на територији града Врања.

**Члан 2.**

План детаљне регулације Ветроелектране„Врање“ на територији града Врањаобухватаделове катастарских општина Дреновац, Врање II, Честелин, Дубница, Горњи Вртогос, Бојин Дел, Обличка Сена, Класњице, све на територији града Врања, укупне оријентационе површина 2485 ha

Подручје Плана детаљне регулације дато је на графичком приказу и чини њен саставни део. Обухват плана детаљне регулације је дат у прелиминарним границама.Коначне границе обухвата биће дефинисане у току израде нацрта Плана детаљне регулације.

**Члан 3.**

 Услови и смернице планских докумената вишег реда и ширег подручја за израду Плана детаљне регулације ветроелектране Врање садржани су у Просторном плану града Врања („Службени гласник града Врања“ број 18/18, 36/20**-**исправка техничке грешке и 10/23 - исправка техничке грешке) .

У Просторном плану, у поглављу II Планска решења просторног развоја јединице локалне самоуправе, 6. Просторни развој саобраћаја и инфраструктурних система, повезивање са регионалним инфраструктурним мрежама, одељак 6.4. Обновљиви извори енергије ветроелектране, наведено је да је у наредном планском периоду потребно потенцирати коришћење алтернативних извора енергије: ветра, сунца, биомасе и др. чиме би се знатно утицало на побољшање животног стандарда и заштиту и очување природне и животне средине, као и да више постојећих и планирних далековода 400 и 110 kV једним својим делом или у целости прелазе територију обухваћену границом Просторног плана града Врања. Посебно се наглашава могућност производ

 У Просторном плану града Врања , у поглављу 3. Имплементација плана одељак 3.1. Смернице за израду планске документације прописује могућност доношења плана детаљне регулације када просторним односно урбанистичким планом јединице локалне самоуправе његова израда није одрђена на основу одлуке належног органа .

 Подлоге које ће бити коришћене за израду Плана су геореференциране катастарске подлоге и катастарско-топографски план који ће бити обезбеђен у току израде Плана.

**Члан 4.**

 Планирања, коришћења, уређења и заштита простора засниваће се на принципима одрживог просторног развоја, целокупног сагледавања подручја обухвата ПДР као целине, интегративног просторног планирања, заштите природних и створених вредности сагласно принципима одрживог развоја, као и усклађеног развоја са суседним подручјима и просторно – функционалне интегрисаности и повезивања са окружењем. Планирање нових електроенергетских капацитета мора бити у складу са поштовањем и очувањем радне и животне средине и коришћењем најбоље доступне технике и технологије.

**Члан 5.**

 Циљ израде ПДР је разрада предметног подручја у нивелационорегулационом смислу, као и анализа капацитета, могућности и ограничења, просторних и природних услова (метеоролошке погодности, морфологија терена, постојећа инфраструктурна опремљеност простора и др.), да се створе правни и плански предуслови за изградњу Ветроелектране са складиштењем енергије и припадајућом инфраструктуром.

**Члан 6.**

 Концептуални оквир планирања, коришћења, уређења и заштите планског подручја засниваће се на савременим техничким захтевима (изградње и експлоатације) објеката за производњу електричне енергије из обновљивих извора - енергије ветра. заштити непосредног окружења и посебно заштити животне средине сагласно принципима одрживог развоја. Планом детаљне регулације ће се дефинисати основне намене површина (јавне и остале), правила грађења и уређења за изградњу Ветроелектране и објеката у функцији исте, као и услови за реализацију потребних саобраћајних и инфраструктурних коридора и други елементи за спровођење плана.

**Члан 7.**

 Рок за израду Нацрта Плана детаљне регулације ветроелектране „Врање“ натериторији града Врањаје12(дванаест) месеци од дана ступања на снагу ове Одлуке.

**Члан 8.**

 Средства за израду Плана обезбеђујенаручилац Плана привредно друштво BA TRADE DOO BEOGRAD, МБ 17421093, Војина Ђурашиновића -Костје број 7 , Београд-Звездара.

Носилац израде Плана детаљне регулације је Одељење за урбанизам, имовинско правне послове, комунално - стамбене делатности и заштиту животне средине, Градске управе Града Врања.

Обрађивач Плана детаљне регулације је привредно друштво PROJEKTURA DOO BEOGRAD, Живојина Жујовића бр. 24, 11000 Београд.

**Члан 9.**

Израда Плана детаљне регулације спроводиће се по поступку који подразумева рани јавни увид у трајању од 15 (петнаест) дана од дана објављивања у средствима јавног информисања и у електронском облику на инетрнет страници Града Врања, ради информисања јавности са општим циљевима и сврхом израде планског документа и прибављања услова и других значајних података за израду планског документаод органа, посебних организација, ималаца јавних овлашћења и других институција, као и јавни увид у трајању од 30 (тридесет) дана од дана објављивања у средствима информисања, огласној табли и у електронском облику на интернет страници Града Врања, када ће се објавити подаци о времену и месту излагања, о начину на који заинтересована правна и физичка лица могу доставити примедбе на Нацрт плана детаљне регулације, као и друге информације од значаја за јавни увид.

**Члан 10.**

 Донето је Решење о приступању изради стратешке процене утицајаПлана детаљне регулације ветроелектране „Врање“ на територији града Врања на животну средину број 350-236/2023-08/1, 09. октобра 2023. Годинеод стране Градске управе града Врања -Одељење за урбанизам, имовинско правне послове , комунално стамбене делатности и заштиту животнесредине .

**Члан 11.**

Пре доношења Одлуке о изради планског документана, носилац израде Плана прибавио је Миишљење Завода за заштиту споменика културе Ниш број 1636/2-02 од 06.10.2023.године о потреби израде Студије заштите непокретног културног добра. Имајући виду да је потребна израда Студије из става 7. члана 46. Закона о планирању и изградњи („"Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. Закон, 9/2020, 52/2021 и 62/2023), орган надлежан за њену израду, доставља је носиоцу израде Плана пре упућивања Нацрта планског документа на стручну контролу, у складу са одредбама наведеног Закона и она постаје саставни део документационе основе планског документа. Одлуком о изради планског документа прописује се рок за израду Студије који не може бити дужи од 12 месеци. Ако организација надлежна за послове заштите непокретних културних добара не изради Студију у прописаном року, сматраће се да израда Студије није потребна, а поступак израде планског документа наставиће се у складу са одредбама наведеног Закона

**Члан 12.**

 План детаљне регулације ветроелектране „Врање“ на територији града Врањаизрадити у четири примерака оригинала у аналогном облику и четири примерака у дигиталном облику.

**Члан 13.**

 Ова Одлука ступа на даном објављивања у „Службеном гласнику града Врања“

**ПРИВРЕМЕНИ ОРГАН ГРАДА ВРАЊА**

**дана:06.11.2023, број:06-246/3/2023-10**

 **ПРЕДСЕДНИК,**

 **др Слободан Миленковић,с.р.**

**Тачност преписа оверава: Секретар привременог органа,**

 **Јелена Пејковић**

На основу члана 46. став 1.и 51б.Закона о планирању и изградњи (''Службени гласник Републике Србије'', број 72/09 и 81/09-исправка 64/10-УС, 24/11, 121/12, 42/13-УС, 50/13-УС, 98/13-УС,132/14, 145/14, 83/18, 31/19, 37/19-др.Закон, 9/20,52/21и 62/23), члана 25. Пословника Привременог органа града Врања („Службени гласник града Врања“, број: 21/23), Привремени орган на седници одржаној: 06.11.2023. године, донео је:

**О Д Л У К У**

**О ИЗРАДИ ИЗМЕНА И ДОПУНА**

**ПЛАНА ДЕТАЉНЕ РЕГУЛАЦИЈЕ ПРИВРЕДНО РАДНЕ ЗОНЕ БУНУШЕВАЦ 4 У ВРАЊУ**

**Члан 1.**

 Приступа се изради Измена и допуна Плана детаљне регулације привредно радне зоне Бунушевац 4 у Врању који је усвојен на седници Скупштине града Врања, дана 16.05.2018.године, под бројем 35-29/2018-10и објављен у „Сл.гласнику града Врања“ број 15/18 ( у даљем тексту Измена и допуна ПДР) .

**Члан 2.**

 Граница планског документа остаје иста, непромењена у односу на основни плански документ - План детаљне регулације привредно радне зоне Бунушевац 4 у Врању ( Сл.гласник града Врања број 15/18 ) . Намена дата основним планом се неће мењати и неће се уводити нови видови саобраћајне мреже.

**Члан 3.**

 Услови и смернице планских докумената вишег реда и шире гподручја за израду Измена и допуна ПДР садржани су у Просторном плану град аВрања („Службени гласник града Врања“ број18/18,број36/20**-**исправка техничке грешке и 10/23- исправка техничке грешке) .

**Члан 4.**

 Планирање, коришћење, уређење и заштита простора засниваће се на принципима рационалне организације и уређења простора, усклађивањем коришћења простора са могућностима и ограничењима у располагању природним и створеним вредностима, и са потребама дугорочног социјалног и економског развоја.

**Члан 5.**

Основни циљ израде Измена и допуна Плана детаљне регулације привредно –радне зоне Бунушевац 4 у Врању је стварање законског и планског основа за просторно уређење са утврђивањем додатних правила уређења и грађења за изградњу објеката из обновљивих извора енергије (соларне електране) као и утврђивање смерница за дирекно спровођење на основу којих се могу издати локацијски услови за изградњу поменутих објеката.

**Члан 6.**

 Концепција планирања, коришћења, уређења и заштите подручја обухвата Измена и допуна Плана детаљне регулације привредно радне зоне Бунушева 4 у Врању је оптимално коришћење постојећих потенцијала града Врања, са усклађивањем свих видова коришћења и заштите подручја. Планирана намена простора биће у функцији остваривања веће равнотеже економског, демографског, социјалног , туристичког и еколошког развоја.

 Концепт намене простора обухвата две основне намене – земљиште за површине и објекте јавне намене и земљиште за остале намене. Структуру коришћења земљишта у оквиру површина и објекaта јавне намене чине објекти и површине саобраћајне и комуналне инфраструктуре а у оквиру површина остале намене као претежна намена са пратећим компатибилним наменама.

**Члан 7.**

 Рок за израду Измена и допуна Плана детаљне регулације привредно радне зоне Бунушевац 4 у Врању не може бити дужи од 6 месеци од дана ступања на снагу ове Одлуке.

**Члан 8.**

 Средства за израду Измена и допунаПлана детаљне регулације привредно радне зоне Бунушевац 4 у ВрањуобезбеђујеГрад Врање.

Носилац израде Плана детаљне регулације је Одељење за урбанизам, имовинско правне послове, комунално - стамбене делатности и заштиту животне средине, Градске управе Града Врања.

Обрађивач Плана детаљне регулације је ЈП „Урбанизам и изградња града Врања“ Врање , Иве Лоле Рибара број 1.

**Члан 9.**

 Рани јавни увид се неће спроводити. Јавни увид ће се обавити у просторијама Градске управе града Врања, након оглашавања у дневном средству јавног информисања, у трајању од најмање 15 дана .

**Члан 10.**

Донето је Решење о неприступању изради стратешке процене утицаја Измена и допуна Плана детаљне регулације привредно радне зоне Бунушевац 4 у Врању на животну средину број 350-257/2023-08/1 од 11. октобра 2023. године, од стране Градске управе града Врања -Одељење за урбанизам, имовинско правне послове , комунално стамбене делатности и заштиту животнесредине .

**Члан 11.**

На основу Мишљења Завода за заштиту споменика културе Ниш број 1706/2-03 од 11.10.2023.године које је носилац израде Плана прибавио пре доношења Одлуке , није потребна израда Студије заштите непокретних културних добара, јер на предметном простору нема непокретних културних добара , добара под претходном заштитом и добра која уживају претходну заштиту.

**Члан 12.**

 Плански документи зрадити у пет примерака оригинала у аналогном облику и пет примерака у дигиталном облику.

**Члан 13.**

 Одлука ступа на снагу даном објављивања у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА**

**дана:06.11.2023, број:06-246/4/2023-10**

 **ПРЕДСЕДНИК,**

**др Слободан Миленковић,с.р.**

**Тачност преписа оверава: Секретар привременог органа,**

 **Јелена Пејковић**

На основу чл.1 и 2) Одлуке о распуштању Скупштине Града Врања и образовању привременог органа града Врања („Сл.гласник РС“, број:94/23), члана 25. Пословника Привременог органа града Врања („Службени гласник града Врања“,број: 21/23) привремени орган града Врања, на седици одржаној дана 06.11.2023. године, доноси

**Р Е Ш Е Њ Е**

**О ПРЕСТАНКУ МАНДАТА СТАЛНИХ РАДНИХ ТЕЛА**

**СКУПШТИНЕ ГРАДА ВРАЊА**

Члан 1.

 УТВРЂУЈЕ СЕ да 30.10.2023. године, престао мандат сталних радних тела (савета и комисија) претходног сазива Скупштине Града Врања, утврђених Пословником Скупштине Града Врања, због распуштање Скупштине града и то:

1. Савета за буџет и финансије;
2. Савета за урбанизам и комунално – стамбене делатности;
3. Савета за заштиту животне средине;
4. Савета за економски развој, привреду и саобраћај;
5. Савета за месне заједнице, пољопривреду и развој села;
6. Савета за образовање, културу, физичку културу, информисање, спорт и односе са верским заједницама;
7. Савета за здравство, социјалну и дечију заштиту и борачко-инвалидска питања;
8. Комисије за прописе и управу;
9. Комисије за мандатно – имунитетска и административна питања и избор и именовање;
10. Комисије за споменике и називе улица и очување културно-историјских и традиционалних вредности Града;
11. Комисије за представке и предлоге;
12. Комисије за сарадњу са јединицама локалне самоуправе у земљи и иностранству.

Члан 2.

Решење ступа на снагу даном објављивања и објавиће се у „Службеном гласнику Града Врања“.

**Образложење**

 Решењем Скупштине града Врања број: 02-90/2020-10 од дана 07.09.2020 године („Сл.гласник града Врања“, број: 30/22), именовани су чланови сталних радних тела – Савета и Комисија Скупштине града Врања.

Од стране Владе РС донета је Одлука о распуштању Скупштине града и образовању привременог органа, која одлука је ступила на снагу дана 30.10.2023. године.

 Одредбом чл. 3) Одлуке, прописано је да привремени орган обавља послове из надлежности Скупштине града и извршних органа града.

 Имајући у виду напред наведено, одлучено је као у диспозитиву Решења.

ПОУКА О ПРАВНОМ СРЕДСТВУ: Против овог решења може се покренути управни спор тужбом код Управног суда у Београду, Одељењу у Нишу, у року од 30 дана од дана пријема Решења.

**ПРИВРЕМЕНИ ОРГАН ГРАДА ВРАЊА**

**дана:06.11.2023, број:06-246/5/2023-10**

 **ПРЕДСЕДНИК,**

**др Слободан Миленковић**

На основу члана 3 и 7) Одлуке о распуштању Скупштине Града Врања и образовању привременог органа града Врања („Сл.гласник РС“, број:94/23), члана 25. Пословника о раду Привременог органа града Врања („Сл.гласник града Врања“,број: 21/23), Привремени орган града Врања, на седници одржаној: 06.11.2023. године, донео је

**ОДЛУКУ**

**О НАЧИНУ ВРШЕЊА ФУНКЦИЈЕ ПРЕДСЕДНИКА, ЧЛАНОВА, СЕКРЕТАРА И ЗАМЕНИКА СЕКРЕТАРА ПРИВРЕМЕНОГ ОРГАНА ГРАДА ВРАЊА**

Члан 1.

Овом Одлуком уређује се радно-правни статус, односно начин вршења функције председника, чланова и секретара и заменика секретара Привременог органа града Врања ( у даљем тексту: Привремени орган).

Члан 2.

У Привременом органу функцију на сталном раду обављају:

1. др Слободан Миленковић из Врања, председник привременог органа;

2. Зорица Јовић из Врања, члан привременог органа;

3. Јелена Пејковић из Врања, секретар привременог органа;

4. Јелена Максић из Врања, заменик секретара привременог органа.

Члан 3.

У Привременом органу нису на сталном раду:

1. Горан Николић из Врња, члан привременог органа;
2. Срђан Декић из Врања, члан привременог органа;
3. Боривоје Антић из Врања, члан привременог органа.

Члан 4.

Привремени орган образован је за обављање послова из надлежности Скупштине града и извршних органа града Врања.

Члан 5.

Председник, члан, секретар и заменик секретара на сталном раду остварују права из радног односа у оквиру Градске управе града Врања, док чланови који нису у сталном раду примају посебну накнаду у складу са законом односно посебним актом.

Члан 6.

Комисија за административноправна питања именовање и радно правни статус, доноси одлуку о коефицијентима за обрачун плата, накнада и других примања и појединачна решења о начину вршења функције председника и чланова Привременог органа, секретара и заменика секретара Привременог органа, у складу са законом и уредбом.

Члан 7.

 Оодлука ступа на снагу даном објављивања у „Службеном гласнику града Врања”.

**ПРИВРЕМЕНИ ОРГАН ГРАДА ВРАЊА**

**дана:06.11.2023, број:06-246/6/2023-10**

 **ПРЕДСЕДНИК,**

 **др Слободан Миленковић**

На основу члана 38 Закона о удружењима („Сл.гласник РС“,бр.51/09, 99/2011-други закон) и члана 10. став 4. Правилника о начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), члана 25. Пословника Привременог органа града Врања, („Службени гласник града Врања“, број: 21/23), а по расписаном Јавном конкурсу за финансирање/суфинансирање пројеката цркава и верских заједница из буџета града Врања у 2023. години, у складу са листом вредновања и рангирања пристиглих пројеката, број 06-242/2023-04 од 02.03.2022 године, Привремени орган града Врања на седници одржаној дана 01.11.2023. године, донело је:

**Одлуку**

**о додели средстава из буџета града Врања**

**цркавама и верским заједницама за реализацију одобрених пројеката**

**Члан 1 .**

 Овом Одлуком утврђује се расподела средстава опредељених у члану 11. Раздео 5, програмска активност 1201002 – јачање културне продуккције и уметничког стваралаштва, конто 481, позиција 141., функција 820 Одлуке о буџету града Врања за 2023.годину („Службени лист града Врања“, број:27/22), по расписаном Јавном конкурсу за финансирање/суфинансирање пројеката цркава и верских заједница из буџета града Врања у 2023. години, у укупном износу од 1.000.000,00 динара.

 У складу са претходним ставом, додељују се средства подносиоцима пројекта, и то:

|  |  |  |  |  |
| --- | --- | --- | --- | --- |
|  |  |  |  |  |
| **Р.бр.** | **Назив цркве и верске заједнице** | **Назив пројекта** | **Износ тражених средстава** | **Износ одобрених средстава** |
| 1. | Православна епархија Врањска, **Храм Преподобног Прохора Пчињског у селу Златокоп** | „Наставак прве фазе радова на изградњи храма Преподобног Прохора Пчињског у селу Златокоп“ | 1.000.000,00 | **1.000.000,00** |
| У к у п н о: | 1.000.000,00 | **1.000.000,00** |

**Члан 2.**

Након коначности ове Одлуке, са изабраним корисником средстава, закључују се уговор о суфинансирању програма односно пројеката.

 Уговор у име Града потписује председник Привременог органа.

**Члан 3.**

Црква, односно верска заједница којој су пренета средства дужна је да наменски користи средства добијена из буџета Града.

 Ненаменско трошење средстава има за последицу повраћај средстава и неодобравање средстава у наредној години.

 **Члан 4.**

Корисник средстава дужан је да у року од 15 дана по завршетку пројекта за који су им додељена буџетска средстава, а најкасније до краја текуће године, поднесу извештај о реализацији пројекта и доставе доказе о наменском коришћењу финансијских средстава Комисији за доделу средстава црквама и верским заједницама .

 **Члан 5.**

Одлука ступа на снагу даном доношења.

Одлуку објавити у „Службеном гласнику града Врања“.

**ПРИВРЕМЕНИ ОРГАН ГРАДА ВРАЊА**

**дана:06.11.2023, број:06-246/2/2023-10**

 **ПРЕДСЕДНИК,**

 **др Слободан Миленковић,с.р.**

**Тачност преписа оверава: Секретар привременог органа,**

 **Јелена Пејковић**

 На основу члана 12. став 6. и 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/17, 37/18 и 29/19), члана 17. Правилника о раду Комисије за доделу средстава удружењима из области друштвеног и хуманитарног рада („Службени гласник града Врања“, број: 23/2016), и члана 25. Пословника Привременог органа града Врања(„Службени гласник града Врања“, број: 21/23), Привремени орган града Врања на седници одржаној дана: 06.11.2023.године, разматрало је Предлог Комисије за доделу средстава из области друштвеног и хуманитарног рада број 06-239/2023-04 од 03.11.2023. године и донело је

**ОДЛУКУ**

**О ФИНАНСИРАЊУ/СУФИНАНСИРАЊУ ПРОЈЕКАТА/ПРОГРАМА ЗА УНАПРЕЂЕЊЕ ПОЛОЖАЈА ОСОБА СА ИНВАЛИДИТЕТОМ У 2023. ГОДИНИ**

**Члан 1.**

За реализацију пројеката за унапређење положаја особа са инвалидитетом, из буџета града Врања у 2023. години, одобрена су средства следећим подносиоцима пројеката:

|  |  |  |  |
| --- | --- | --- | --- |
| **Р.бр.** | **Подносилац пројекта** | **Назив пројекта** | **Износ одобрених средстава** |
| 1 | Удружење за помоћ ментално недовољно развијеним особама (МНРО) Врање  | Програмске кроз пројектне активности Удружења за помоћ недовољно развијеним особама(МНРО) | 2.000.000,00 |
| 2 | Међуопштинска организација Савеза слепих Србије Врање  | Рад за добробит слепих из дана удан | 1.300.000,00 |
| 3 | Међуопштинска организација глувих и наглувих Врање | Интеграција глувих и наглувих особа кроз активности | 1.100.000,00 |
| 4 | Удружење особа са параплегијом | Учешћем до успеха | 300.000,00 |
| 5 | Удружење мултипле склерозе Пчињског округа Врање | Наше стваралаштво | 200.000,00 |
| 6 | Друштво за целебралну парализу“ Сунце | За боље сутра | 100.000,00 |

 **Члан 2.**

Са подносиоцима пројекта из члана 1. ове Одлуке, којима су средства из буџета одобрена, у име Града, председник Привременог органа закључује уговор о реализацију пројеката за унапређење положаја особа са инвалидитетом, из буџета града Врања у 2023. години.

 **Члан 3.**

Одлука ступа на снагу даном доношења.

Одлуку објавити у „Службеном гласнику града Врања и званичном сајту града Врања.

**O б р а з л о ж е њ е**

Градско веће града Врања расписало је Јавни конкурс за финансирање или суфинансирање програма и пројеката за унапређење положаја особа са инвалидитетом на територији града Врања у 2023.години и објавило на интернет страници града Врања дана 11.10.2023.године.

 Комисија за доделу средстава удружењима у области друштвеног и хуманитарног рада је утврдила да је пристигло 6 пријава/пројеката удружења , извршила је стручну оцену свих пристиглих пријава, сачинила листу вредновања и рангирање пријављених пројеката по расписаном конкурсу. Листа вредновања је била објављена на сајту града Врања 27.10.2023.год. На објављену листу вредновања није било приговора.

 Сходно одредбама члана 8. став 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/17,32/17, 37/18 и 29/19 ), Комисија за доделу средстава удружењима у области друштвеног и хуманитарног рада утврђени Предлог за доделу средстава подносиоцима доставља Привременог органу града Врања , ради доношења Одлуке о избору програма или пројеката за унапређење положаја особа са инвалидитетом.

 На основу напред наведеног може се закључити да предложени пројекти у потупности задовољавају услове конкурса, пројекти су детаљно разрађени, са реалним буџетом, активности усмерене постизању циља, те је Привремени орган донео длуку као у диспозитиву ове одлуке.

**ПРИВРЕМЕНИ ОРГАН ГРАДА ВРАЊА**

**дана:06.11.2023, број:06-246/7/2023-10**

 **ПРЕДСЕДНИК,**

 **др Слободан Миленковић,с.р.**

**Тачност преписа оверава: Секретар Привременог органа,**

 **Јелена Пејковић**

**Република Србија**

**ГРАД ВРАЊЕ**

**ПРИВРЕМЕНИ ОРГАН ГРАДА ВРАЊА**

Број: 06-246/2023-10

Дана:06.11.2023. године

**В р а њ е**

На основу члана 25. Пословника Привременог органа града Врања(„Службени гласник града Врања“, број: 21/23), Привремени орган града Врања на седници одржаној дана: 06.11.2023.године, разматрало је Извод из записника са 1. и 2. редовне седнице Привременог органа Града Врања, и донело следећи:

***З А К Љ У Ч А К***

Прихвата се Извод из записника са 1. и 2. редовне седнице Привременог органа Града Врања број: 06-240/2023-10 и 06-242/2023-10.

 Закључак доставити: Писарници града Врања.

 **Председник**

 **Привременог органа,**

 **др Слободан Миленковић**